नगरीय विकास एवं आवास मंत्री श्रीमती माया सिंह वार्ड क्रं.-18 के न्यू आदर्श नगर में पहुँचीं और लोगों से उनकी समस्याओं के संबंध में चर्चा कर उनके निराकरण के लिये निर्देश दिए। लोगों द्वारा कॉलोनी में पेयजल, सीवर एवं विद्युत की समस्या की ओर ध्यान आकृष्ट किया गया। नगरीय प्रशासन मंत्री श्रीमती माया सिंह ने लोगों को आश्वस्त किया कि कॉलोनी की विद्युत समस्या के निदान हेतु नए ट्रांसफार्मर और खम्बों हेतु धनराशि जमा कर दी गई है। कार्य शीघ्र ही प्रारंभ होगा। इसके साथ ही सीवर और पेयजल की लाईन डालने का कार्य भी कराया जायेगा। इसके लिये जो भी धनराशि खर्च होगी, उसे सरकार देगी। उन्होंने कहा कि पानी और सीवर की लाईन डल जाने के पश्चात कॉलोनी की सड़क निर्माण का कार्य भी कराया जायेगा।